সিরিয়ায় জাতিসঙ্ঘের শান্তিদূত হিসেবেও দায়িত্ব পালন করেন তিনি। পরে মিয়ানমারের রাখাইনে রোহিঙ্গা সঙ্কট সমাধানে মিয়ানমার সরকার গঠিত কমিশনের প্রধান হিসেবেও দায়িত্ব পালন করেন তিনি। আনান কমিশন নামে পরিচিতি পাওয়া ওই কমিশন রোহিঙ্গা সঙ্কট সমাধানে ৮৮টি সুপারিশ করে। গত বছরের আগস্টে মিয়ানমারের রাখাইনে সেনা নিধনের পর বাংলাদেশে পালিয়ে আসা সাড়ে সাত লাখ রোহিঙ্গার নিরাপদ ও স্বেচ্ছায় প্রত্যাবাসনে আনান কমিশনের সেসব সুপারিশ বাস্তবায়নের ওপর জোর দিচ্ছে বাংলাদেশ। এ ছাড়া বিশ্বজুড়ে মানবাধিকার রক্ষায় বরাবরই সোচ্চার ছিলেন ২০০১ সালে শান্তিতে নোবেলজয়ী এই ব্যক্তি। ২০০১ সালে জাতিসঙ্ঘ এবং কফি আনান যৌথভাবে নোবেল শান্তি পুরস্কার লাভ করেন। যুদ্ধের বিরুদ্ধে অবস্থান নেয়ার কারণে কফি আনান এ পুরস্কার অর্জন করেন।